CELEX: 32010R0119
Language: lv
Date: 2010-02-09 00:00:00
Title: Komisijas Regula (ES) Nr. 119/2010 ( 2010. gada 9. februāris ), ar kuru groza Regulu (ES) Nr. 1233/2009, ar ko nosaka īpašu tirgus atbalsta pasākumu piena nozarē

10.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 37/26
            
         KOMISIJAS REGULA (ES) Nr. 119/2010
   (2010. gada 9. februāris),
   ar kuru groza Regulu (ES) Nr. 1233/2009, ar ko nosaka īpašu tirgus atbalsta pasākumu piena nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1998. gada 15. decembra Regulu (EK) Nr. 2799/98, ar ko nosaka euro agromonetāro režīmu (1), un jo īpaši tās 9. pantu,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (2), un jo īpaši tās 186. pantu un 188. panta 2. punktu saistībā ar tās 4. pantu,
   tā kā:
   
               (1)
            
            
               Komisijas Regulas (ES) Nr. 1233/2009 (3) pielikumā ir noteiktas summas, kas paredzētas, lai atbalstītu piensaimniekus, kurus ir smagi skārusi piena nozares krīze. Tā kā šīs summas ir izteiktas euro, lai nodrošinātu vienotu un vienlaicīgu piemērošanu visā Savienībā, jānosaka kopīgs datums šo summu pārvēršanai to dalībvalstu naudas vienībās, kas nav pieņēmušas vienoto valūtu. Tāpēc jānosaka noteicošā diena attiecībā uz maiņas kursu saskaņā ar Regulas (EK) Nr. 2799/98 3. pantu.
            
         
               (2)
            
            
               Ņemot vērā Regulas (EK) Nr. 2799/98 3. panta 1. punkta otrajā ievilkumā minēto principu un 3. panta 2. punktā minētos kritērijus, noteicošajai dienai jāsakrīt ar Regulas (ES) Nr. 1233/2009 spēkā stāšanās dienu.
            
         
               (3)
            
            
               Tādēļ attiecīgi jāgroza Regula (ES) Nr. 1233/2009.
            
         
               (4)
            
            
               Lai pēc iespējas drīz nodrošinātu vienotu un vienlaicīgu piemērošanu visā Savienībā, šai regulai jāstājas spēkā bez kavēšanās un tā jāpiemēro no Regulas (ES) Nr. 1233/2009 spēkā stāšanās dienas.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulā (ES) Nr. 1233/2009 aiz 3. panta iekļauj šādu 3.a pantu:
   
      “3.a pants
      Noteicošā diena attiecībā uz maiņas kursu pielikumā noteiktajām summām ir 2009. gada 17. decembris.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. To piemēro no 2009. gada 17. decembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 9. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 349, 24.12.1998., 1. lpp.
   
      (2)  OV L 299, 16.11.2007., 1. lpp.
   
      (3)  OV L 330, 16.12.2009., 70. lpp.